**D i s p o z i ț i a**

**nr. 345 din 26 iulie 2021**

**privind încetarea contractului individual de muncă al**

**domnului Săcară Ioan**

Președintele Consiliului Județean Cluj,

Analizând referatul nr. 26916/22.07.2021 al Direcției Generale Buget-Finanțe, Resurse Umane, privind încetarea contractului individual de muncă al domnului Săcară Ioan,paznic, la Serviciul Operațional din cadrul Direcției de Administrare a Domeniului Public și Privat al Județului Cluj , cu data de 01.08.2021, prin acordul părților;

Având în vedere cererea nr. 25196/09.07.2021 prin care domnul Săcară Ioan solicită încetarea contractului individual de muncă, prin acordul părților și acordul prealabil al conducerii Consiliului Județean Cluj;

În conformitate cu prevederile:

* art. 190 alin.(3)-(4), ale art. 191 alin. (1) lit. a), ale art. 516 lit. b) coroborat cu art. 538 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 55 lit. b) din Legea nr. 53/2003, Codul muncii, republicată, cu modificările și completările ulterioare;
* art.1 alin. (1), art.7 și art.11 din Legea contenciosului administrativ nr. 554/2004, cu modificările și completările ulterioare;
* art. 2, ale 58 alin. (1) și (3) și ale art. 64 - 65 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;

În temeiul drepturilor conferite de art. 196 alin. (1) lit. b) din Ordonanța de Urgență a Guvernului nr. 57/2019 privind Codul administrativ cu modificările și completările ulterioare;

**d i s p u n e:**

**Art.1. (1)** Cu data de 01.08.2021 încetează contractul individual de muncă al domnului Săcară Ioan,paznic, la Serviciul Operațional din cadrul Direcției de Administrare a Domeniului Public și Privat al Județului Cluj, prin acordul părților.

**(2)** Predarea lucrărilor și bunurilor care au fost încredințate domnului Săcară Ioan în vederea exercitării atribuțiilor de serviciu, se va realiza până cel târziu în data 30.07.2021.

**Art. 2. (1)** Împotriva prezentei dispoziții se poate formula plângere prealabilă, în termen de 30 de zile de la comunicare, sau pentru motive temeinice, în termen de maxim 6 luni de la data emiterii acesteia.

**(2)** Prezenta dispoziție poate fi atacată la Tribunalul Cluj – Secția mixtă de contencios administrativ și fiscal, de conflicte de muncă și asigurări sociale în termen de:

a) 6 luni, care se calculează conform art. 11 alin. (1) din Legea nr. 554/2004, cu modificările și completările ulterioare,

b) un an de la data comunicării prezentei dispoziții, pentru motive temeinice.

**Art. 3.** Cu data de 01.08.2021 Dispoziția Președintelui Consiliului Județean Cluj nr. 305 din 05.07.2021 privind încetarea contractului individual de muncă al domnului Săcară Ioan, se abrogă.

**Art. 4.** Cu ducerea la îndeplinire și punerea în aplicare a prevederilor prezentei dispoziții se încredințează Direcția Generală Buget-Finanțe, Resurse Umane, prin Serviciul Resurse Umane.

**Art. 5. (1)** Prezenta dispoziție se comunică prin e-mail Direcției Generale Buget-Finanțe, Resurse Umane - Serviciul Resurse Umane, precum și Prefectului Județului Cluj.

**(2)** Direcția Generală Buget-Finanțe, Resurse Umane - Serviciul Resurse Umane va comunica domnului Săcară Ioan,prezenta dispoziție.

**CONTRASEMNEAZĂ :**

**P R E Ș E D I N T E, SECRETAR GENERAL AL JUDEȚULUI,**

**Alin TIȘE**  **Simona GACI**